Airlift

Airlift er et norsk helikopterselskap med hovedbase på Førde lufthamn, Bringeland i Sunnfjord (kommune).
Airlift har en flåte på 17 helikoptre bestående av Eurocopter AS 350 Equireuil, Airbus AS332 Super Puma (SAR og tungløft) samt Eurocopter AS 365N2 Dauphin. Selskapet operer ut ifra hovedbasen i Førde samt Kinsarvik (Hardanger) og Longyearbyen. I 2017 overtok Airlift lostjenesten for Kystverket med baser i Bergen og Hammerfest. I den forbindelse gikk man til innkjøp av tre stk. Leonardo AW169.Selskapet er i dag blant de ledende helikopterselskapene i Europa. Selskapet utfører en stor variasjon av arbeidsoppgaver i inn- og utland med bl.a. person- og materielltransport, mastemontering, linjestrekk, film og foto, betongtransport, søk og redning (SAR), isbjørnmerking, rasbefaring og -sikring, gull- og kull-leting skogbrannslukking, polare ekspedisjoner og tungløft. Airlift opererer helikoptrene som utfører transportoppdrag og redningshelikoptertjeneste for Sysselmannen på Svalbard.
Airlift har også egen teknisk avdeling som utfører lett og tungt vedlikehold av maskinparken samt en designavdeling.


== Historie ==
Selskapet ble etablert i 1986 og het opprinnelig Eeg-Henriksen helikopter. Det ble startet av Torbjørn Lie direkte foranlediget av at Helikopter Service kjøpte opp og la ned Helitourist AS i 1984.
Airlift kjøpte opp Helikoptertjeneste AS med hovedbase i Kinsarvik i 1999.
Selskapet overtok kontrakten med flyging for Sysselmannen på Svalbard fra Helikopterservice i 1996. Det hadde kontrakt med Rikstrygdeverket om Luftambulansetjenesten med helikopter fram til 2002 da Norsk luftambulanse tok over denne delen av operasjonene.
Selskapet eies av Blueway, som igjen er eid av Reiten & Co og Helicopter Transportation Group.


== Flåte ==


== Ulykker ==
1996 - Et helikopter av typen Eurocopter AS332 L med sju personer ombord havarerte på isen i Wijdefjorden på Svalbard. 2 personer ble skadet. HSL rapport 1998/03
1996 - Et ambulanserhelikopter av typen Eurocopter AS365 N fløy inn i en høyspentlinje ved Vevring i Førdefjorden. Alle fire ombord omkom. HSL rapport 2000/17
1998 - Et helikopter av typen Eurocopter AS350 B2 med tre personer havarerte ved Tyinvannet i Jotunheimen. En person omkom og to ble alvorlig skadet. HSL rapport 2000/09
1999 - Et helikopter av typen Eurocopter AS350 B2 med fire personer ombord havarerte ved Låghellernuten på Hardangervidda. To personer omkom og to ble alvorlig skadet. HSL rapport 2003/19
2002 - Et helikopter av typen Eurocopter AS350 B1 mistet kontrollen og landet hardt ved Dale i Sogn og Fjordane. Ingen personskade. HSLB rapport 2004/03
2005 - Et helikopter av typen AS350 B2 ble betydelig skadet da halerotoren berørte en konteiner under landing ved Håvardsvann i Hordaland. Ingen personskade. SHT rapport 2005/43
2003 - Et helikopter av typen Bell 212 med to personer havarerte og gikk gjennom isen i Adventfjorden på Svalbard. To personer alvorlig skadet. SHT rapport 2006/13
2005 - Et helikopter av typen Eurocopter AS350 B2 med sju personer ombord havarerte ved Kolsåstoppen i Bærum. En person omkom, en person ble alvorlig skadet og 5 lettere skadet. SHT rapport 2010/01
2011 – Mandag 4. juli mellom 18.30 og 18.45 havarerte et helikopter av typen Eurocopter AS350 B3 ved Dalamot, fjellet mellom Eidfjord og Ullensvang. Tre menn og to kvinner var ombord, alle fra Vestlandet, og alle fem omkom. Saken er per 5. juli under etterforskning.


== Referanser ==


== Eksterne lenker ==
Offisielt nettsted 
(en) Airlift (airline) – kategori av bilder, video eller lyd på Commons 
Selskapets hjemmesider.